กฎกระทรวงกฎกระทรวง(พ.ศ.๒๔๙๖)ออกตามความในพระราชบัญญัติยศทหารพุทธศักราช๒๔๗๙[๑] อาศัยอำนาจตามความในมาตรา ๑๔แห่งพระราชบัญญัติยศทหาร พุทธศักราช ๒๔๗๙รัฐมนตรีว่าการกระทรวงกลาโหมออกกฎกระทรวงไว้ ดั่งต่อไปนี้หมวด๑การแต่งตั้งนายทหารประทวน ข้อ ๑ บุคคลที่จะเป็นนายทหารประทวนได้นั้นนอกจากจะต้องมีวิทยฐานะดังจะกล่าวต่อไปแล้ว จะต้องมีความขยันหมั่นเพียรดีรู้จักรักษาเกียรติของชาติและกองทัพไทย มีความประพฤติดีงามสมควรเป็นนายทหารประทวนได้ข้อ ๒ นักเรียนทหารและทหารให้แต่งตั้งเป็นนายทหารประทวนได้ เมื่อ(๑) สอบความรู้ได้ตามหลักสูตรของกองทัพบกกองทัพเรือ หรือกองทัพอากาศ(๒)นักเรียนทหารซึ่งเมื่อสำเร็จการศึกษาแล้วจะได้เป็นนายทหารชั้นสัญญาบัตรต้องออกจากความเป็นนักเรียนก่อนสำเร็จการศึกษา แต่มีความรู้ตามระเบียบของกองทัพบกกองทัพเรือ กองทัพอากาศ(๓) ได้รับราชการทหารในกองประจำการครบกำหนดตามกฎหมายว่าด้วยการรับราชการทหารแล้วสมัครรับราชการต่อไปอีก และมีความรู้ตามระเบียบของกองทัพบก กองทัพเรือหรือกองทัพอากาศข้อ ๓ ยุวชนนายทหารซึ่งสอบชั้น ๒ได้และเป็นผู้สำเร็จชั้นปริญญาหรืออนุปริญญา ให้แต่งตั้งเป็นนายทหารประทวนได้เมื่อเข้ารับราชการทหารในกองประจำการข้อ ๔ ยุวชนนายทหารซึ่งสอบชั้น ๑ ได้ให้แต่งตั้งเป็นนายทหารประทวนได้เมื่อ(๑)ได้รับราชการทหารในกองประจำการมาแล้วไม่น้อยกว่าหนึ่งเดือน(๒) ถ้าเป็นผู้สำเร็จชั้นปริญญาได้รับราชการทหารในกองประจำการมาแล้วไม่น้อยกว่าสิบห้าวันข้อ ๕ ยุวชนนายสิบซึ่งสอบชั้น ๒ ได้หรือยุวชนทหารซึ่งสอบชั้น ๓ ได้ทั้งสอบได้ตามหลักสูตรของโรงเรียนฝึกครูยุวชนทหารด้วยให้แต่งตั้งเป็นนายทหารประทวนได้เมื่อได้รับราชการทหารในกองประจำการมาแล้วไม่น้อยกว่าสามเดือนข้อ ๖ผู้สำเร็จการฝึกวิชาทหารตามหลักสูตรของกระทรวงกลาโหมตามกฎหมายว่าด้วยการส่งเสริมการฝึกวิชาทหารให้แต่งตั้งเป็นนายทหารประทวนได้ตามระเบียบของกองทัพบกข้อ ๗ผู้สำเร็จชั้นอุดมศึกษาของประเทศไทยหรือของต่างประเทศซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นอุดมศึกษาให้แต่งตั้งเป็นนายทหารประทวนได้ เมื่อได้รับราชการทหารในกองประจำการมาแล้วไม่น้อยกว่าสามเดือนข้อ ๘ ผู้สำเร็จชั้นมัธยมปีที่ ๘หรือเตรียมอุดมศึกษาปีที่ ๒หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่ ๘หรือเตรียมอุดมศึกษาปีที่ ๒ หรือผู้สำเร็จวิชาชีพจากโรงเรียนอาชีพซึ่งรับผู้สำเร็จชั้นมัธยมปีที่๖ หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่ ๖เข้าศึกษาและมีหลักสูตรเวลาเรียนตั้งแต่สามปีขึ้นไปโดยกระทรวงศึกษาธิการรับรองวิทยฐานะโรงเรียนอาชีพนั้นๆแล้ว หากบุคคลเหล่านี้ร้องขอเข้ากองประจำการ ให้แต่งตั้งเป็นนายทหารประทวนได้เมื่อได้รับราชการทหารในกองประจำการมาแล้วไม่น้อยกว่าหกเดือนข้อ ๙ ข้าราชการกลาโหมพลเรือนชั้นสัญญาบัตรข้าราชการพลเรือน ข้าราชการฝ่ายตุลาการ พนักงานเทศบาล ซึ่งรับเงินเดือนประจำและเป็นข้าราชการหรือพนักงานตั้งแต่ชั้นตรีขึ้นไป ให้แต่งตั้งเป็นนายทหารประทวนได้เมื่อได้รับราชการทหารในกองประจำการมาแล้วไม่น้อยกว่าหกเดือนข้อ ๑๐[๒] ผู้มีวิทยฐานะสำเร็จตั้งแต่ชั้นมัธยมปีที่๖ ขึ้นไปหรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่๖ และได้เป็นทหารกองหนุนประเภทที่ ๑ หรือเป็นผู้ได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารประทวนได้เมื่อรับราชการในตำแหน่งอัตราทหารผู้สำเร็จตั้งแต่ชั้นมัธยมปีที่ ๓ถึงชั้นมัธยมปีที่ ๕ หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่๓ และได้เป็นทหารกองหนุนประเภทที่ ๑หรือเป็นผู้ได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารประทวนได้เมื่อรับราชการในตำแหน่งอัตรานายทหารประทวนมาแล้วไม่น้อยกว่าสามปีได้ผลดีและได้รับเงินเดือนเข้าขั้นอัตราเงินเดือนของนายทหารประทวนแล้ว[๓]ข้อ ๑๑[๔] ผู้สำเร็จตั้งแต่ชั้นประถมปีที่ ๔ ขึ้นไปหรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นประถมปีที่ ๔เป็นผู้มีความรู้ความสามารถในวิชาการพิเศษตามระเบียบของกระทรวงกลาโหมและได้เป็นทหารกองหนุนประเภทที่ ๑หรือเป็นผู้ได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารประทวนได้ เมื่อรับราชการในตำแหน่งอัตราทหารหมวด๒การแต่งตั้งนายทหารสัญญาบัตร ข้อ ๑๒[๕] บุคคลที่จะเป็นนายทหารสัญญาบัตรได้นั้นนอกจากจะต้องมีวิทยฐานะดังจะกล่าวต่อไปนี้แล้วจะต้องมีความขยันหมั่นเพียรดี รู้จักรักษาเกียรติของชาติและกองทัพไทยมีความประพฤติดีงามสมควรเป็นนายทหารสัญญาบัตรได้และต้องมีสัญชาติไทยแต่มิใช่โดยการแปลงสัญชาติตามกฎหมายข้อ ๑๓นักเรียนทหารและทหารที่จะแต่งตั้งเป็นนายทหารสัญญาบัตรได้นั้น จะต้องมีคุณลักษณะและวิทยฐานะอย่างใดอย่างหนึ่งดังต่อไปนี้ คือ(๑)นักเรียนทหารซึ่งเมื่อสำเร็จการศึกษาแล้วจะได้เป็นนายทหารชั้นสัญญาบัตรสอบได้ตามหลักสูตรของกองทัพบกกองทัพเรือ หรือกองทัพอากาศ หรือสอบชั้นปีที่ ๔ ตามหลักสูตรห้าปีได้แต่สอบตกชั้นสูงสุด(๒)[๖] นายทหารประทวนซึ่งรับราชการในหน้าที่สัสดีมาแล้วไม่น้อยกว่าห้าปี และสอบวิชาการสัสดีได้มียศจ่าสิบเอก พันจ่าเอก หรือพันจ่าอากาศเอก มาแล้วไม่น้อยกว่าหนึ่งปีและได้รับราชการในตำแหน่งผู้ช่วยสัสดีจังหวัดมาแล้วไม่น้อยกว่าหนึ่งปีได้ผลดี(๓) นายทหารประทวนซึ่งสำเร็จการศึกษาตามหลักสูตรวิชาทันตนามัยของทางราชการทหารหรือสำเร็จการศึกษาจากโรงเรียนทันตแพทย์ชั้น ๒หรือโรงเรียนทันตนามัยของมหาวิทยาลัยแพทยศาสตร์ และมียศจ่าสิบเอก พันจ่าเอกหรือพันจ่าอากาศเอก มาแล้วไม่น้อยกว่าหนึ่งปี(๔)นายทหารประทวนที่ได้เข้าศึกษาในโรงเรียนนายทหารชั้นสัญญาบัตรซึ่งมีหลักสูตรการศึกษาไม่น้อยกว่าสองปีและสอบได้ตามหลักสูตรชั้นสูงสุดของโรงเรียนนั้น(๕)นายทหารประทวนที่ได้เข้าศึกษาในโรงเรียนนายทหารชั้นสัญญาบัตรซึ่งมีหลักสูตรการศึกษาน้อยกว่าสองปีแต่ไม่น้อยกว่าหกเดือน สอบได้ตามหลักสูตรชั้นสูงสุดของโรงเรียนนั้น และ(ก) สำหรับผู้มียศนายดาบ หรือมียศชั้นจ่านายสิบพันจ่า หรือพันจ่าอากาศได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดี(ข) สำหรับผู้มียศสิบเอก จ่าเอก หรือจ่าอากาศเอกได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดีให้แต่งตั้งเป็นจ่าสิบเอก พันจ่าเอก หรือพันจ่าอากาศเอกแล้วต่อมาให้ทำหน้าที่ในตำแหน่งนายทหารสัญญาบัตรอีกหนึ่งปี ได้ผลดี(๖) นายทหารประทวนประจำการซึ่งมียศชั้นจ่านายสิบพันจ่า หรือพันจ่าอากาศ รับราชการเป็นทหารไม่น้อยกว่าสิบปี สอบความรู้ได้ตามหลักสูตรของกองทัพบกกองทัพเรือ หรือกองทัพอากาศและได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดี(๗) จ่าสิบเอก พันจ่าเอก หรือพันจ่าอากาศเอกประจำการ รับราชการเป็นทหารไม่น้อยกว่าสิบห้าปี โดยมียศจ่าสิบเอก พันจ่าเอกหรือพันจ่าอากาศเอก มาแล้วไม่น้อยกว่าสี่ปีและได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดีทั้งส่วนราชการขึ้นตรงต่อกระทรวงกลาโหมรับรองว่ามีความรู้สมควรเป็นนายทหารสัญญาบัตรได้(๘) จ่าสิบเอก พันจ่าเอก หรือพันจ่าอากาศเอกประจำการ เดิมเป็นนักเรียนทหาร ซึ่งเมื่อสำเร็จการศึกษาแล้วจะได้เป็นนายทหารชั้นสัญญาบัตรสอบชั้นปีที่๓ ได้ แต่สอบชั้นปีที่ ๔ ตก และมียศจ่าสิบเอก พันจ่าเอก หรือพันจ่าอากาศเอก มาแล้วไม่น้อยกว่าหนึ่งปี(๙)[๗]ข้าราชการกลาโหมพลเรือนที่ได้รับการแต่งตั้งเป็นนายทหารประทวนมีเวลารับราชการรวมกันไม่น้อยกว่าสิบห้าปีและมียศจ่าสิบเอก พันจ่าเอก หรือพันจ่าอากาศเอก ไม่น้อยกว่าสี่ปีหรือได้รับเงินเดือนในอัตราสูงสุดของข้าราชการต่ำกว่าชั้นสัญญาบัตรและอัตราจ่าสิบเอกพันจ่าเอก หรือพันจ่าอากาศเอก รวมกันไม่น้อยกว่าสี่ปีทั้งได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปีได้ผลดีและส่วนราชการขึ้นตรงต่อกระทรวงกลาโหมรับรองว่ามีความรู้สมควรเป็นนายทหารสัญญาบัตรได้ข้อ ๑๔ นักเรียนที่ศึกษาวิชาอยู่ในต่างประเทศซึ่งทางราชการทหารได้รับสมัครให้แต่งตั้งเป็นนายทหารสัญญาบัตรได้ เมื่อเรียนสำเร็จวิชาตามที่กระทรวงกลาโหมกำหนดแล้วข้อ ๑๕ยุวชนนายทหารซึ่งมียศนายทหารประทวนตามข้อ ๓ให้แต่งตั้งเป็นนายทหารสัญญาบัตรได้เมื่อได้รับราชการทหารในกองประจำการครบกำหนดตามกฎหมายว่าด้วยการรับราชการทหารแล้วข้อ ๑๕ทวิ[๘] ผู้สำเร็จชั้นมัธยมปีที่ ๘หรือเตรียมอุดมศึกษาปีที่ ๒ ขึ้นไป หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่๘ หรือเตรียมอุดมศึกษาปีที่ ๒เป็นข้าราชการพลเรือนสามัญตั้งแต่ชั้นตรีขึ้นไปเป็นเวลาไม่น้อยกว่าสี่ปีและได้เป็นทหารกองหนุนประเภทที่ ๑ หรือได้เป็นผู้ฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารสัญญาบัตรยศไม่เกินพันเอก นาวาเอก หรือนาวาอากาศเอกได้ เมื่อรับราชการในตำแหน่งสัญญาบัตรอัตราทหารข้อ ๑๖[๙] ผู้สำเร็จวิชาชีพชั้นอุดมศึกษาได้รับปริญญาอนุปริญญา หรือประกาศนียบัตรซึ่งเทียบเท่าขึ้นไปจากสำนักอุดมศึกษาของรัฐบาลมหาวิทยาลัยในประเทศไทย หรือสำนักศึกษาในต่างประเทศซึ่งเทียบได้ไม่ต่ำกว่ามหาวิทยาลัยในประเทศไทยให้แต่งตั้งเป็นนายทหารสัญญาบัตรได้เมื่อรับราชการในตำแหน่งสัญญาบัตรอัตราทหารข้อ ๑๖ทวิ[๑๐]สำเร็จการศึกษาได้รับปริญญาจากมหาวิทยาลัยการศาสนา หรือผู้สอบได้เปรียญ ๙ประโยค และได้รับการอบรมวิชาทหารมีความรู้ตามสมควรแล้วให้แต่งตั้งเป็นนายทหารสัญญาบัตรได้เมื่อรับราชการในตำแหน่งอนุศาสนาจารย์อัตราทหารข้อ ๑๗ ผู้สำเร็จการฝึกวิชาทหารตามหลักสูตรของกระทรวงกลาโหมตามกฎหมายว่าด้วยส่งเสริมการฝึกวิชาทหารและสำเร็จวิชาชีพชั้นอุดมศึกษาได้รับปริญญา อนุปริญญา หรือประกาศนียบัตรซึ่งเทียบเท่าขึ้นไปให้แต่งตั้งเป็นนายทหารสัญญาบัตรได้ตามระเบียบของกองทัพบกหมวด๓บทเฉพาะกาล ข้อ ๑๘ ข้าราชการกลาโหมพลเรือนซึ่งรับราชการอยู่ก่อนวันใช้บังคับกฎกระทรวงนี้ และได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารโดยอนุโลมตามชั้นเงินเดือนที่ได้รับอยู่ในขณะนั้นได้เมื่อรับราชการในตำแหน่งอัตราทหารให้ไว้ ณ วันที่ ๒๖ มิถุนายน พ.ศ. ๒๔๙๖จอมพล ป.พิบูลสงครามรัฐมนตรีว่าการกระทรวงกลาโหมหมายเหตุ :-เหตุผลในการประกาศใช้กฎกระทรวงฉบับนี้ คือ เพื่อให้เป็นไปตามมาตรา ๖ และมาตรา ๙แห่งพระราชบัญญัติยศทหาร พุทธศักราช ๒๔๗๙กฎกระทรวงฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหาร พุทธศักราช ๒๔๗๙[๑๑]หมายเหตุ:- เหตุผลในการประกาศใช้กฎกระทรวงฉบับนี้ คือ๑.เนื่องจากกฎกระทรวงเดิมกำหนดให้แต่งตั้งผู้สำเร็จตั้งแต่ชั้นมัธยมปีที่ ๖ขึ้นไป หรือเทียบเท่า เป็นนายทหารประทวนได้เฉพาะผู้ที่เป็นทหารกองหนุนประเภทที่ ๑ทำให้ขัดข้องแก่การบรรจุเสมียนและโครงการแต่งตั้งข้าราชการให้เป็นทหาร และ๒.มิได้กำหนดให้นับเวลาราชการสำหรับข้าราชการพลเรือนรวมเข้ากับเวลาราชการที่ได้รับแต่งตั้งยศเป็นนายทหารประทวนแล้วจึงเป็นการสมควรที่จะกำหนดให้แต่งตั้งผู้สำเร็จตั้งแต่ชั้นมัธยมปีที่๖ ขึ้นไป หรือเทียบเท่า ซึ่งได้รับการฝึกวิชาทหารมีความรู้ตามหลักสูตรของกระทรวงกลาโหมแล้วเป็นนายทหารประทวนได้ด้วยและกำหนดให้นับเวลาราชการสำหรับข้าราชการพลเรือนรวมเข้ากับเวลาราชการที่ได้รับการแต่งตั้งยศนายทหารประทวนแล้วเพื่อแต่งตั้งเป็นนายทหารสัญญาบัตรได้เช่นเดียวกับการแต่งตั้งนายทหารประทวนยศจ่าสิบเอกพันจ่าเอก หรือพันจ่าอากาศเอก เป็นนายทหารสัญญาบัตรโดยทั่วไปกฎกระทรวงฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๑๒]หมายเหตุ :-เหตุผลในการประกาศใช้กฎกระทรวงฉบับนี้ คือ๑.เพื่อแก้ไขข้อขัดข้องในการแต่งตั้งยศนายทหารประทวนให้แก่ผู้มีวิทยฐานะต่ำกว่าชั้นมัธยมปีที่๖ แต่ไม่ต่ำกว่าชั้นมัธยมปีที่ ๓โดยบรรจุบุคคลผู้มีวิทยฐานะชั้นนี้เข้ารับราชการทำหน้าที่ในตำแหน่งอัตรานายทหารประทวนตามที่ทางราชการต้องการอยู่เป็นเวลาไม่น้อยกว่า๓ ปี เมื่อได้รับเงินเดือนเข้าขั้นอัตรานายทหารประทวนแล้วก็แต่งตั้งเป็นนายทหารประทวนได้กฎกระทรวงฉบับเดิมกำหนดวิทยฐานะไว้ตั้งแต่ชั้นมัธยมปีที่ ๖ ขึ้นไป๒.เพื่อให้ผู้มีความรู้ความสามารถในวิชาพิเศษที่แต่งตั้งเป็นนายทหารประทวนได้มีพื้นความรู้ตั้งแต่ชั้นประถมปีที่ ๔ ขึ้นไปหรือเทียบเท่าเพราะเป็นวิทยฐานะต่ำที่สุดที่อยู่ในเกณฑ์บังคับเป็นการทั่วไปอยู่แล้วและให้บุคคลดังกล่าวในข้อนี้ได้รับการฝึกอบรมวิชาทหารเสียก่อนจะแต่งตั้งยศทหารให้เพื่อให้มีความรู้ในวิชาทหารตามสมควร๓.เพื่อให้สอดคล้องกับพระราชบัญญัติรับราชการทหารที่แก้ไขใหม่เกี่ยวกับผู้มีสัญชาติไทยเช้ารับราชการทหาร๔. กำหนดเวลารับราชการในหน้าที่สัสดี ๕ ปีเดิมกำหนดอยู่ในระเบียบการสอบวิชาการสัสดีอยู่แล้ว แต่เป็นการภายในวงการสัสดีจึงควรกำหนดไว้ในกฎกระทรวงเพื่อให้บุคคลภายนอกได้ทราบส่วนที่กำหนดเวลารับราชการในตำแหน่งผู้ช่วยสัสดีจังหวัดไม่น้อยกว่า๑ ปีนั้น ทางราชการพิจารณาเห็นว่าเป็นเวลาพอสมควรแก่การฝึกอบรมงานในหน้าที่แล้ว๕.เพื่อแต่งตั้งยศนายทหารสัญญาบัตรให้แก่ผู้ที่รับราชการในตำแหน่งอนุศาสนาจารย์ได้โดยกำหนดวิทยฐานะไว้ให้เป็นมาตรฐานเดียวกับการแต่งตั้งผู้มีวิทยฐานะอื่น ๆทั่วไปเป็นนายทหารสัญญาบัตรสุกัญญา/ผู้จัดทำ๑๗พฤศจิกายน ๒๕๕๒พัสสน/ตรวจ๕พฤศจิกายน ๒๕๕๓[๑]ราชกิจจานุเบกษา เล่ม ๗๐/ตอนที่ ๔๖/หน้า ๘๑๕/๑๔ กรกฎาคม ๒๔๙๖[๒] ข้อ๑๐ แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหารพุทธศักราช ๒๔๗๙[๓] ข้อ๑๐ วรรคสอง เพิ่มโดยกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๔] ข้อ๑๑ แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๕] ข้อ๑๒ แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๖] ข้อ๑๓ (๒) แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๗] ข้อ๑๓ (๙) เพิ่มโดยกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหารพุทธศักราช ๒๔๗๙[๘] ข้อ๑๕ ทวิ เพิ่มโดยกฎกระทรวง ฉบับที่ ๓ (พ.ศ. ๒๔๙๙) ออกตามความในพระราชบัญญัติยศทหารพุทธศักราช ๒๔๗๙[๙] ข้อ๑๖ แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหารพุทธศักราช ๒๔๗๙[๑๐] ข้อ๑๖ ทวิ เพิ่มโดยกฎกระทรวง ฉบับที่ ๓ (พ.ศ. ๒๔๙๙) ออกตามความในพระราชบัญญัติยศทหารพุทธศักราช ๒๔๗๙[๑๑]ราชกิจจานุเบกษา เล่ม ๗๑/ตอนที่ ๖๓/หน้า ๑๓๘๘/๕ ตุลาคม ๒๔๙๗[๑๒]ราชกิจจานุเบกษา เล่ม ๗๓/ตอนที่ ๒๐/หน้า ๒๒๑/๖ มีนาคม ๒๔๙๙